**Molėtų rajono savivaldybės taryba**

**SPRENDIMAS**

**Dėl TURTO perdavimo pagal panaudos sutartį žALVARIŲ bendruomenės centrui**

2023 m. gegužės    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 7 punktu, 3, 4 dalimis, Poveikio konkurencijai ir atitikties valstybės pagalbos reikalavimams vertinimo tvarkos aprašu, patvirtintu Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.3, 3.7, 4.2, 5.1.1 papunkčiais,atsižvelgdama į Molėtų rajono savivaldybės viešosios bibliotekos direktoriaus 2023 m. balandžio 14 d. įsakymą Nr. V-28 „Dėl Molėtų rajono savivaldybės turto pripažinimo nereikalingu Molėtų rajono savivaldybės viešosios bibliotekos funkcijoms vykdyti“, visuomeninės organizacijos Žalvarių bendruomenės centro 2023 m. kovo 29 d. prašymą,

Molėtų rajono savivaldybės taryba n u s p r e n d ž i a:

Perduoti visuomeninei organizacijai Žalvarių bendruomenės centrui (kodas 167622672) pagal panaudos sutartį 10 (dešimčiai) metų neatlygintinai naudoti Savivaldybei nuosavybės teise priklausantį ir šiuo metu Molėtų rajono savivaldybės viešosios bibliotekos patikėjimo teise valdomą nekilnojamąjį turtą – 404,12 kv. m ploto patalpas (plane pažymėtas 1-3 (108,91 kv. m); 1-9 (243,60 kv. m); 1-10 (19,84 kv. m); 1-11 (12,06 kv. m); 1-13 (12,24 kv. m); 1-15 (1,19 kv. m); 1-16 (1,15 kv. m); 1-17 (1,32 kv. m) mokyklos pastate ( registro Nr. 44/1384315; unikalus Nr. 6298-5010-6010; plane pažymėtame 1C2p; bendras plotas 1323,36 kv. m), esančiame Molėtų r. sav., Giedraičių sen., Žalvarių k., Žiedo g. 3A, vykdyti įstatuose numatytą veiklą. Patalpų įsigijimo vertė 41933,78 Eur, likutinė vertė 2023 m. balandžio 1 d. 24730,60 Eur.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras